"Сариа лхәыҷы изкны иҟаҳҵеит афотодокументқәа 30 цыра, изымбац ироуеит алшара урҭ рбара, Аурыс драматә театр афоие аҿы ицәыргақәҵахоит. Ахәылԥаз аҿы ахәаԥшцәа идырбахоит Нестор Лакоба иҭаацәа ирызку адокументалтә фильмқәа рцыԥцәахақәа, аҭоурыхтә хаҿсахьа дуқәа рыԥсҭазаараҿы анырра азҭаз аҟазацәа русумҭақәа. Даара иаҳҭахын, хаҭала, Сариа илызкны ас еиԥш ахәылԥаз аиҿкаара, лара лыхьӡ зҳәо акгьы ахьыҟам ҳгәы иалоуп. Иаҳҭахуп ателемарафон рылаҳҳәарц. Аӡәырҩы еицырдыруа ауаа лара лыԥсҭазаара атәы здыруа ирҳәахьеит, абаҟа шылзыргылатәу, ус иҳәахьан Фазиль Искандергьы. Абаҟа ргылазар аҭахуп Аҟәа", - ҳәа еиҭалҳәеит Малиаԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.